Nona (22-03-2015)
HEEL SLECHT البارحة جنا اني وصديقاتي حاجزين في مطعم الفانوس على اساس تكون اول طاولة المقابلة للمطرب اللي راح يغني. وفعلاً رحنا يوم السبت بالوقت المحدد لكن نتفاجئ بانه كلها مشغولة واحنا گعدونا على غير طاولة ابعد مو مثل ما وعدونا. ثانياً معظم الصلطات جانت مليانة كمون, اول مرة نشوف هيجي شي وهمين صديقتي طلبت شوربة عدس والله مالها اي علاقة بشوربة العدس العراقية وطعمها يلعب النفس، البنات اللي جانو ياخذون الطلبات كلما تطلب منهم شغلة يگولون اي راح نجيبها وبعدين يطنشون حتى الچاي شربناه بدون شكر. اللي هوّن علينا هلسهرة وصبرنا هوة المطرب محمد البيك لان غنى احلى الاغاني العراقية والعربية والله ينطي الف عافية. بااخر السهرة حبينا ندفع الحساب واجانا اسرع من البرق لكن نتفاجئ بشغلات ماطالبيها احنة، المهم بعدين عدلو الحساب واحنا حجينة شكاوينا للمسؤول وهو اتأسف بس من ورة خشمة اما البنات فجان ردهم انه چان كلش ازدحام وماچانو دايلحگون علشغل، ادري عيني هية مرة لو مرتين، والله اكثر من سبع مرات نطلب شغلات ويطنشونا وبعدين ليش لمن الطاولة اللي يمنة وغيرها جانت اكثرها شباب، جنتو ترگضون وتجيبولهم كل اللي يطلبو وتتمضحكون وياهم علٓٓ وعسى تحصلون بقشيش زين منهم ولا لانه احنة بنات طنشتونا!!! المهم بالمختصر المفيد واسفة على الاطالة اني دااكتب اللي صار بدون زيادة او نقصان لان كلش ضوجونا وقللو من احترامنا والاكل والخدمة كلش مو زينة واخرة المتمة يريدون ينصبون علينا وعلناس لان على فكرة احنة مو الوحيدين اللي حاولو ينصبون عليهم انما اكثر من عائلة اشتكت من هذا الشي.
- Algemeen
- Sfeer
- Eten
- Bediening